Gedagte vir die dag: Wanneer die waarheid verdraai wordFoto: pixabay.com Die slang was listiger as al die diere wat die Here God gemaak het. “Is dit regtig so?” vra hy vir die vrou. “Het God regtig gesê julle mag niks van die vrugte in die tuin eet nie?” (Genesis 3:1) As ’n mens begin twyfel dat God se Woord absoluut waar is, baan dit die weg vir sonde. Het God regtig gesê seks is net bedoel vir ’n getroude man en vrou? Het God regtig gesê ons moet onderdanig wees aan mense in gesagsposisies? Het God regtig gesê ons moet vrygewig wees met ons swaar verdiende geld? Het God regtig gesê ons moet laster, vuil grappies en skinderpraatjies uit ons gesprekke hou? Het God regtig gesê ons moet aktief betrokke wees in sy kerk? Wanneer ons nie vashou aan God se Woord nie, loop dit uit op sonde. Vra God vandag om dit vir julle uit te wys as julle besig is om verskonings vir julle dade te maak of die waarheid verdraai. Of as julle net lewe om julleself tevrede te stel in plaas van God. As julle die Woord weerstaan en bang is vir wat dit julle gaan kos om gehoorsaam te wees. As julle sy wysheid en goedheid in julle lewe in twyfel trek. God het julle lief. Hy weet watter vrede en seën ons deur gehoorsaamheid sal verkry. Gee julleself vandag aan Hom oor as die Here van julle lewe. Here, bewaar ons van die vyand se leuens. Gee vir ons die geloof om u Woord te vertrou en gehoorsaam te wees. Amen.